อีกร้านไอศกรีมโฮมเมด สุดครีเอท ที่ผมขอแนะนำครับ 

ส่วนเส้นทางนี่ทางร้านเค้าระบุไว้ชัดเจนแล้วครับ แต่ผมก็ใช้เวลาหานานพอสมควร เพราะวนผิดซอยครับ ... 555 สุดท้ายพึ่งระบบ GPS นำทาง Location ที่ตั้งไว้ตรงเป๊ะครับ 

ร้านอยู่ชั้น 2 ครับ บรรยากาศมีให้เลือกชิลล์ 2 แบบ ด้านนอกสำหรับทานแบบรับลมอากาศยามกลางคืน กับ ด้านในร้านทานไปฟังเพลง ดู MV ไป ก็เพลินอีกแบบ 
 
ส่วนไอศกรีมรสชาติหลากหลาย อาจจะไม่ซ้ำกันในแต่ละวัน ซึ่งสามารถติดตามการอัพเดทรสชาติไอศกรีมได้ก่อนที่เพจ Ice Cream Studio ใน Facebook ครับ 

เดินเข้ามาในร้านก็ตรงเข้าไปเลือกรสไอศกรีมได้เลย เจ้าของร้านใจดีอธิบายรายละเอียดส่วนผสมไอศกรีมครบถ้วน  และสามารถชิมรสชาติก่อนได้ ไอศกรีมมี 2 ราคา ครับ แบบ Scoop ละ 50 บาท ถ้าสั่ง ตั้งแต่ 2 Scoop ขึ้นไป ในถ้วยเดียว จะคิดราคา Scoop ละ 45 บาท ส่วนแบบ Scoop ละ 60 บาท (เช่น มอคค่าคาลัว) ไม่ลดราคาครับ 

ไอศกรีมที่เสิร์ฟมาถูกตกแต่งด้วยไซรัป และชอคโกแลต จัดวางในภาชนะที่ดูมีดีไซน์ เสิร์ฟพร้อมกับป๊อกกี้ชอคโกเลต ... น่าทานครับ สำหรับรสชาติไอศกรีมที่เลือกก็มีดังนี้ครับ  
1. วานิลลา คาราเมล สนิกเกอร์ (Vanilla Caramel Snickers) ไอศกรีม Scoop นี้ กลิ่นรสวานิลลาเด่นชัด แทรกด้วย Snicker รสหวาน ละมุนในปากเวลาทาน  
2. ฟีจจูริ่ง (Featuring) ไอศกรีม Scoop นี้เป็นการผสมผสานของนมสดญี่ปุ่น โคลอนสตอเบอรี่ และ ... (ผมจำไม่ได้ซะละ) รวมๆ แล้วให้กลิ่นรสที่ผสมผสาน ... อร่อยลงตัวดีครับ 
3. ดับเบิลชอคโกแลตบิสกิต (Double Chocolate Biscuit) Scoop นี้เป็นรสโปรดของผมครับเนื้อไอศกรีมแทรกด้วยชอคโกแลตบิสกิต ที่ให้เนื้อสัมผัสกรุบกรอบ พร้อมๆ กับรสหวาน และกลิ่นรสของชอคโกแลต โดนใจๆ  

โดยรวมๆ ไอศกรีมที่นี่จะมีรสค่อนข้างหวาน มีความมัน ทานมากไปอาจเลี่ยนครับ เนื้อไอศกรีมเนียน และมีความเหนียวหนืด การละลายไม่เร็วไม่ช้าจนเกินไป ส่วนปริมาณต่อ Scoop ก็ถือว่าพอสมควร 3-4 Scoop ทานกัน 2 คน ผมว่ากำลังดี ได้ทานกันหลากหลายรสชาติ    

- ร้านเปิด 17.00 น. ปิด 23.00 น.
- หยุดทุกวันพุธ
- Free WiFi
